  Виталий Пронин Дэбес ёросысь «Лесагурт» эштос азинсконъёсыныз тодмо луиз ёросазы но, элькунамы но.Хозяйствоен 2008-тӥ арысен кивалтэ Олег Серебренников. Талэсь азьло со 13 ар валтӥсь инженер вал. Олег Борисович «Лесагуртэз» азинтон понна дырзэ но, кужымзэ но уг жаля. О. Серебренников «Лесагуртэн» кивалтэ 2008-тӥ арысен.Алигес ми нош та хозяйствое вуылӥм. Олег Серебренников фермае ветлыны ӵектӥз. Автомобилез пудо утисьёс доры юн ӝог вуттӥз. Фермалэн кивалтӥсез, со ик техник-осеменатор, Екатерина Серебренникова ужъёссы сярысь мадьыны кутскиз:- Кылем арын хозяйствомы котькуд скаллэсь 6 сюрс 400 килограмм йӧл кыскиз, али 13 но ӝыны килограмм потэ, миым та дырен ӵошатыса, ичигес люкаське. Куазьлэн вогъяськемез шӧдӥське, вылаз ик, пудо сиёнлэн ӟечлыкез улӥынгес, уката ик турын зор улэ шедьылӥз.Озьы ке но «Лесагурт» СПК арысь аре выль вамышъёс лэсьтэ. Лейкоз висёнзы быдтэмын, фермаын сылэ сьӧд-тӧдьы выжы пудо, эштос дасяське племрепродуктор луыны. Скалъёссэс та выжыысь гинэ ош кидысэн бызьылыто. 100 скаллэсь миым 98 кунян басьтӥзы, нош туэ та лыдпусэз 100-озь вуттыны чаклало. Екатерина Серебренникова котьку пыриське ёросысь техник-осеменаторъёслэн конкурсазы но валтӥсь интыосы потэ. Ӟеч ужамез пусъемын Удмуртиысь Гурт удысъя но сиён-юонъя министерстволэн Данъян грамотаеныз. Е. Серебренникова хозяйствоын 35 ар тырше: 14 ар скал кыскиз, 21-тӥ арзэ пудоосты бызьылытэ.Е. Серебренникова сярысь эшшо ватсаме потэ на: та хозяйствоын со 35 ар тырше ни - 14 ар скал кыскиз, 21-тӥ арзэ пудоосты бызьылытэ но фермаын вань ужъёсты валаса радъя. Зоотехникен Екатерина Хохряковаен туж тупаса, ог-огзылы юрттыса, ужало. Котькуд дасэтӥез скалзы 2 кунян вае.«Лесагурт» хозяйство сюлмаське пудо йырез будэтон сярысь, та понна туэ выль гид но пуктӥзы. Олег Серебренников данъяськыса шуиз:- Гидмес одӥг толэзьскын вуттӥм, матысь нуналъёсы 100 йыр пудо пыртом. Гидэз пуктӥз Дэбесысь «Строймонтаж» огазеяськон. Скал кыскисьёс али котькуд скаллэсь 13 но љыны килограмм йӧл потто.Али огазеяськон та гидэн артэ эшшо 200 скал тэрымон гид ӝутэ, борддоръёсыз пуктэмын ни. Нырысяз сямен ик, таяз но луозы йӧл гумыос, кыед поттон транспортёр, полиэтиленлэсь ву тусьёс но музонэз. Борддорез но вӧлдэтэз туала материалъёсын шунтэмын, нош пудо сылон выж изоляциен лэсьтэмын. Нырысетӥ гидын пудо кык радын сылоз, кыкетӥяз 4 рад луоз. Гидэ пырон азьын кочегарка - гур пуктӥзы: кыед но уз кынмы, кезьыт но уз пыры.Лесагурт кузё эшшо ӟеч малпанъёссэ шараяз на. Ферма котыразы, пе, луо кисьтыса, бетон плитаос вӧлдозы. Соку сӥзьыл но, тулыс но нӧд уз луы ни, тракторен лёгам гутёос бырозы. Ферма гурезь бамалын ке но сылэ, туэ зоръёсын музъем вуэн тырмемын.Туала вакытэ котькинлы тодмо: пудо вордон но музъем ужъёс ог-огенызы люконтэм герӟаськемын. Соин ик лесагуртъёс та удысъёсты азинтонлы бадӟым инты висъяло. Бен, куазь музъем ужасьёслэсь быгатонлыксэс туэ зол эскериз. Но гурт калык котькыӵе шуг-секытъёсты чида, ворме. Пудо сиён но толбытлы тырмымон дасязы, ӟечлыкез гинэ миым кадь ӧвӧл. Юоссэс но дыраз утялтӥзы, котькуд гектарысь 17 центнер пала ю тысь кутсазы. М. Серебренников эштосын - кылем даурысь 80-тӥ аръёсысен: тракторист но, комбайнёр но, кулэ ке, кочегар но луэ.Татысь механизаторъёс ваньзэ чидало, куддыръя луонтэмзэ но лэсьто. Сыӵеосыз пӧлы пыре одӥгез синмаськымон тыршись механизатор Михаил Серебренников. Со 20 арескысен, кылем даурлэн 80-тӥ аръёсаз кутскыса, колхозын ужа, нокыӵе ужлэсь палэнскылэмез ӧвӧл: тракторист но, комбайнёр но, кулэ ке, кочегар но луэ. Михаил Юрьевичлэсь ӟеч ужамзэ тужгес яркыт возьмато наградаосыз. Усто механизатор пусъемын Россиысь но Удмуртиысь Гурт удысъя министерствоослэн но Удмурт Элькунлэн Данъян грамотаосынызы.Таӵе адямиос вылын возисько гуртъёс но эштосъёс. Соос ас удысазы зэмос кизилиос луо, соослэсь адӟем каро эшъёссы. Тӥни соин ик лесагуртъёслэн улон-вылонзы арысь аре умоя. Уждунзы но ялан будэ, сое толэзьлы быдэ сётъяло. Вытъёссэс но дыраз тыро. Нош кылем арняе Олег Борисович 50 ужасьсэ гуртын тыршисьёслэн сӥзьыл праздникенызы шуныт ӟечкылаз но котькудӥзлы сиён-юонэн кузьым сётӥз. Озьы лесагуртъёслэн азинлыко ужаны мылкыдзы уката ӝутскиз.Геннадий Романов Туспуктӥз В. Беломорских Теги: гурт Дэбесёрос  